**Kisbér Város Önkormányzata Képviselő-testületének .../.... (...) önkormányzati rendelete**

**az egyes szociális és gyermekvédelmi ellátási formák helyi szabályozásáról szóló 20/2020 (X.9.) önkormányzati rendelet módosításáról**

[1] A szociális ellátás feltételeinek biztosítása, továbbá a szociális jogok érvényre juttatása érdekében, a társadalmi szolidaritás alapján, valamint a jövő nemzedékért és a szociális segítségre szorulókért érzett felelősségtől vezérelve az alábbi rendeletet alkotja.

[2] Kisbér Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 26. §-ában, 32. § (1) bekezdés b) pontjában és (3) bekezdésében, 45. § (1) és (7) bekezdésében, 58/B. § (2) bekezdésében, 92. § (1)-(2) bekezdésében és 132. § (4) bekezdés *d),* g) pontjában, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, 29. § (1)-(2) bekezdésében, 131. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a pontjában meghatározott feladatkörében eljárva a következőket rendeli el:

**1. §**

Az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet 5. és 6. §-a helyébe a következő rendelkezések lépnek:

**„5. §**

(1) Kisbér Város Önkormányzatának Képviselő-testülete, szociális rászorultság esetén, havi rendszerességgel, a jogosult számára települési támogatást nyújt:

*a)* a lakhatáshoz kapcsolódó rendszeres kiadások viseléséhez,

*b)* a 18. életévét betöltött tartósan beteg hozzátartozójának az ápolást, gondozást végző személy részére,

*c)* a gyógyszerkiadások viseléséhez.

(2) A képviselő-testület az 5. § (1) bekezdés a)-c) pontja szerinti települési támogatás megállapítását a polgármesterre ruházza át.

**6. §**

A 5. § (1) bekezdés a) és c) pontja szerint megállapított települési támogatás és a 16. § (1) bekezdés a) és b) pontja szerint megállapított rendkívüli települési támogatás felhasználását ellenőrzi a polgármester. A felszólításra, a jogosultnak igazolnia kell a megállapító határozatban lévő havi, vagy egyszeri támogatás célirányú felhasználását:

*a)* lakhatáshoz kapcsolódó települési támogatás esetében, az előző havi víz-, villany-, gázdíj vagy lakbér befizetését igazoló csekket, vagy bankszámlakivonatot. Előre töltős mérőkészülék esetében a feltöltésről szóló igazolást.

*b)* gyógyszerkiadások viseléséhez nyújtott települési támogatás esetében, az előző havi gyógyszerek kiváltásakor kapott nyugtát.

*c)* temetési költségek viseléséhez nyújtott települési támogatás esetében a kérelmező nevére kiállított számla eredeti példányát.”

**2. §**

Az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet 17. §-a helyébe a következő rendelkezés lép:

**„17. §**

(1) A rendkívüli támogatás iránti kérelmet a 6. melléklet szerinti formanyomtatványon kell benyújtani.

(2) A rendkívüli támogatás megállapításához mellékelni kell

*a)* a család előző havi jövedelmének, rendszeres pénzellátásának hitelt érdemlő igazolását,

*b)* amennyiben a kérelmező, a nagykorú közeli hozzátartozója, vagy a háztartásában életvitelszerűen vele együtt lakó nagykorú más személy rendszeres jövedelemmel nem rendelkezik úgy az erről szóló nyilatkozattal együtt a Járási Hivatal Foglalkoztatási Osztályának igazolását arról, hogy a nevezett személyek regisztrált álláskeresők és ellátásban nem részesülnek,

*c)* a rendkívüli élethelyzetről igazolást,

*d)* temetési költségek viseléséhez a kérelmező nevére kiállított számla eredeti példányát.”

**3. §**

Az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet a 20. §-át megelőzően a következő alcím címmel egészül ki:

**„8/A. Szociális tűzifa”**

**4. §**

Az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet a következő 20. §-sal egészül ki:

**„20. §**

(1) A Képviselő-testület a szociális tűzifa támogatás megállapítását a Humán Bizottságra ruházza át.

(2) A tűzifa támogatás iránti kérelmet a 9. melléklet szerinti formanyomtatványon kell benyújtani.

(3) A szociális tűzifa támogatás megállapításához mellékelni kell a háztartás tagjai, előző havi jövedelmének, rendszeres pénzellátásának hitelt érdemlő igazolását (munkáltatói jövedelemigazolás, vagy részletes bérlap, a nyugdíjfolyósító megállapító határozata, vagy tárgyévi összegről értesítő levél, kapott tartásdíj összegéről nyilatkozat stb.). Amennyiben a kérelmező, a nagykorú közeli hozzátartozója, vagy a háztartásában életvitelszerűen vele együtt lakó nagykorú más személy rendszeres jövedelemmel nem rendelkezik úgy az erről szóló nyilatkozattal együtt kérelméhez csatolni kell a Járási Hivatal Foglalkoztatási Osztályának igazolását arról, hogy a nevezett személyek regisztrált álláskeresők és ellátásban nem részesülnek.

(4) A tűzifa támogatásra jogosult az a személy, akinek a családjában az egy főre jutó havi jövedelem nem haladja meg a 110.000,- forintot, egyedül élő esetén a 120.000.-Ft-ot.

(5) A tűzifa támogatás ugyanazon lakott ingatlanra háztartásonként egy jogosult részére állapítható meg, egy fűtési idényben egy alkalommal kizárólag természetbeni ellátás formájában, háztartásonként legalább 1 m3 mennyiségben függetlenül a lakásban élő személyek számától. A lakásban a fával fűtés biztosított.

(6) A kérelmet december, január, február hónapokban lehet benyújtani a Kisbéri Közös Önkormányzati Hivatalba.”

**5. §**

Az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet 21. §-a helyébe a következő rendelkezés lép:

**„21. §**

(1) A személyes gondoskodás körében az Önkormányzat az alábbi szociális alapszolgáltatásokat biztosítja:

*a)* étkeztetés,

*b)* házi segítségnyújtás,

*c)* családsegítés,

*d)* idősek nappali ellátása,

*e)* idősek otthonában történő elhelyezés.

(2) Az intézmény vezetője külön eljárás nélkül az ellátást igénylő soron kívüli elhelyezéséről gondoskodik szociális ellátás esetén a Szt. 94/B. § (2) bekezdése alkalmazásával, ha a késedelem az ellátást igénylő egészségét, életét, testi épségét, továbbá egészséges fizikai és lelki fejlődését veszélyeztetné.

(3) Az intézményi jogviszony megszűnésére, megszüntetésére szociális ellátások esetén az Szt. 100-104. §-ban foglalt rendelkezések irányadók.

(4) A házirendet súlyosan megsérti az ellátott, ha:

*a)* az intézmény dolgozóival, ellátottjaival szemben durva, agresszív viselkedést tanúsít, egészségüket vagy testi épségüket szándékos magatartással veszélyezteti,

*b)* a házirendben foglaltakat többször, szándékos magatartással megsérti,

*c)* az intézménynek szándékosan kárt okoz,

*d)* az intézményben elhelyezett tárgyakat nem rendeltetésszerűen használja és ezzel szándékosan kárt okoz.

(5) A szociális alapellátások esetén a személyi térítési díj elengedésére az intézményvezető döntése alapján kerülhet sor írásbeli kérelem benyújtásával. Az intézményvezető rendkívüli élethelyzet esetén gyakorolhat méltányosságot. Rendkívüli élethelyzetben lévőnek minősül, aki

*a)* munkanélkülivé vált,

*b)* tartós kórházi kezelésben részesül, és ez legalább havi 50 %-os jövedelemkiesést jelent számára, vagy

*c)* jövedelme oly mértékben lecsökkent, hogy kiadásai a létfenntartását veszélyeztetik.

(6) Az intézményi térítési díj felülvizsgálata során megállapított új díjat - a szociális ellátásért fizetendő személyi térítési díj alapjaként - a megállapítást követő hónap első napjától kell figyelembe venni.”

**6. §**

Az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet 29. §-a helyébe a következő rendelkezés lép:

**„29. §**

(1) Kisbér Város Önkormányzata a gyermekjóléti szolgáltatást a Kisbéri Többcélú Kistérségi Társulás által fenntartott Kisbéri Kistérségi Szociális és Gyermekjóléti Alapellátási Központ útján biztosítja.

(2) Az intézmény vezetője külön eljárás nélkül az ellátást igénylő soron kívüli elhelyezéséről gondoskodik gyermekjóléti ellátás esetén a Gyvt. 32. § (8) bekezdése alkalmazásával, ha a késedelem az ellátást igénylő egészségét, életét, testi épségét, továbbá egészséges fizikai és lelki fejlődését veszélyeztetné.

(3) Az intézményi jogviszony megszűnésére, megszüntetésére gyermekjóléti ellátások esetén a Gyvt. 37/A. § az ellátási típusoknak megfelelően irányadók.

(4) A házirendet súlyosan megsérti az ellátott, ha:

*a)* az intézmény dolgozóival, ellátottjaival szemben durva, agresszív viselkedést tanúsít, egészségüket vagy testi épségüket szándékos magatartással veszélyezteti,

*b)* a házirendben foglaltakat többször, szándékos magatartással megsérti,

*c)* az intézménynek szándékosan kárt okoz,

*d)* az intézményben elhelyezett tárgyakat nem rendeltetésszerűen használja és ezzel szándékosan kárt okoz.”

**7. §**

Az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet az 1. melléklet szerinti 9. melléklettel egészül ki.

**8. §**

Hatályát veszti az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet 8. alcím címe.

**9. §**

Ez a rendelet a kihirdetését követő harmadik napon lép hatályba.

*1. melléklet az .../... . (... . ... .) önkormányzati rendelethez*

„*9. melléklet a Kisbér Város Önkormányzatának Képviselő-testülete 20/2020 (X.9.) önkormányzati rendelethez*

(A melléklet szövegét a(z) Kerelem\_tuzifa\_igenylesehez.pdf elnevezésű fájl tartalmazza.)”